section_heading: Opsada od 14. do 21. srpnja
paragraph_text: Poslije poraza na Dunavu, Turci su još više pažnje posvetili napadu s kopna. Bombardiranje je nastavljeno i dovlačen je materijal za zatrpavanje gradskog jarka. Dana 15. srpnja došlo je do manjeg okršaja ispred gradskih zidina. Jedna manja grupa križara, koju je predvodio Farkaš, izašla je iz grada gdje su ih Turci potukli.